A 2010-es budapesti műugró-Európa-bajnokságon – Damien Celyvel – a 6. helyen végzett a férfi 3 méteres szinkronugrásban, s míg az 1 méteres műugrásban a 9., addig 3 méteren a 13. helyen zárt. 2012-ben rendeztek először csapatversenyt az eindhoveni Eb-n, melyet Audrey Labeau-val párban – 416,50 ponteredménnyel – meg is nyert, megelőzve az ukrán és orosz kettőst. A férfi 3 méteres műugrás döntőjében aranyérmet, 1 méteren pedig bronzérmet szerzett, míg a 3 méteres szinkronugrás versenyében – Damien Celyvel párban – a negyedik helyen végzett. A 2012-es londoni olimpián, a 3 méteres számában a 15. helyen zárt.